**MOJ IZLET**

Bilo je lijepo vrijeme. Jako sam se veselila izletu. U školu sam, kao i obično, došla autobusom.

Kada smo krenuli nadala sam se da ćemo se dobro zabaviti. Dugo smo pješačili. Vidjeli smo puno biljaka, udisali čisti, svježi zrak. Ubrzo smo došli do crkvice Sv. Petra o kojoj postoji legenda da je jedan konjanik s konjem bježao i došao do stijene, pomolio se Sv. Petru i rekao da će mu sagraditi crkvicu ako ga spasi. Sv. Petar je spasio konjanika i dobio crkvicu. Ta mi se legenda svidjela. Nastavili smo hodati. Došli smo do lokve Tondolon. Ondje smo vidjeli puno punoglavaca, onda smo crtali i dobro se zabavili. Nakon toga igrali smo štafetnu igru i odmarali se. Kasnije, kad smo se vratili, razgovarali smo o lijepom izletu.

Na izletu mi je bilo lijepo i htjela bih ga ponoviti.

Katarina Radetić, 4.razred

 **ŠKOLSKI IZLET**

U srijedu, 8.4.2015., zajedno s učiteljicom smo posjetili crkvu Sv.Petra i lokvu Tondolon.

Na izletu su bili učenici od 1.do 4.razreda. Pješke smo došli do željezničke postaje te smo vlakom otišli u Kranjčiće. Tamo smo hodali po jednom uskom puteljku i došli do velikog stola gdje smo jeli sendviče dok su nam učiteljice pričale legendu o Sv.Petru. Putem smo vidjeli šumarice, šparuge i šafrane. Kad smo stigli do crkve vidjeli smo puno grafita uklesanih u kamenu crkvu. Nakon toga smo išli i na lokvu Tondolon gdje smo crtali, odmarali se na livadi, a malo dalje od lokve i igrali.

Nakon toga smo opet pješice došli do vlaka koji nas je odveo do Kanfanara.

Bilo mi je prelijepo na izletu jer sam vidjela mnoga čuda prirode.

Greta Živolić, 4.razred

 **ŠKOLSKI IZLET**

Najprije smo ušli u vlak i stigli do određene stanice. Zatim smo malo hodali te stigli do odmorišta i, naravno, malo se odmorili. Na odmorištu je bio znak na kojem je pisalo kako do crkve Sv.Petra trebamo hodati još četristo metara. Došli smo do crkve Sv.Petra koja se nalazila na jednoj velikoj stijeni. Popeli smo se na stijenu do crkve koja je bila iscrtana grafitima. Poslikali smo crkvicu i ponovo se spustili sa stijene. Hodali smo i stigli do bare koja se zove Tondolon. U njoj je bilo mnogo punoglavaca. Pokraj bare je svatko našao svoje mjesto za crtanje. Svatko je mogao crtati nešto od onoga što smo toga dana vidjeli.

Nakon toga smo išli do livadice i igrali štafetnu igru. Nastavili smo hodati i stigli do željezničke stanice. Ukrcali se u vlak i vratili u školu. Voljela bih ponoviti ovo pješačenje.

Emma Radović 4.razred